নন্দীগ্রামে CAPF গাড়ি ঘিরে বিতর্ক! ‘বিজেপি নেতার নির্দেশে বুথ থেকে তৃণমূল কর্মী বার’, ভিডিও ঘিরে তোলপাড়

নন্দীগ্রাম: নন্দীগ্রামে (Nandigram) ভোটগ্রহণ চলাকালীন কেন্দ্রীয় বাহিনী (CAPF)-কে ঘিরে বড় অভিযোগ তুলল তৃণমূল (TMC)। দাবি, এক বিজেপি (BJP) নেতা CAPF-এর গাড়িতে ঘুরে বুথে প্রভাব বিস্তার করছেন, এই মর্মে একটি ভিডিও প্রকাশ্যে এসেছে বলে অভিযোগ।

ঘটনাটি নন্দীগ্রামের কালীচরণপুরের ২৩৭ নম্বর বুথের। তৃণমূলের অভিযোগ, বিজেপি নেতা গৌর হরিদাস কেন্দ্রীয় বাহিনীর গাড়িতে বসে বুথে নির্দেশ দিচ্ছিলেন এবং বেছে বেছে তৃণমূল কর্মীদের বের করে দেওয়ার কথা বলছিলেন। এই ঘটনাকে কেন্দ্র করে এলাকায় চাঞ্চল্য ছড়িয়েছে।

আরও পড়ুন: কাঁকসায় ‘মডেল বুথে’ উৎসবের আমেজ! মহিলা কর্মীদের হাতেই ভোট পরিচালনা, স্বস্তিতে ভোটাররা

তৃণমূল নেতা শেখ সুফিয়ান তীব্র ভাষায় অভিযোগ করে বলেন, “কেন্দ্রীয় বাহিনী ও নির্বাচন কমিশন বিজেপির তোতাপাখি হয়ে কাজ করছে।” যদিও এই অভিযোগের প্রেক্ষিতে নির্বাচন কমিশন বা কেন্দ্রীয় বাহিনীর তরফে এখনও পর্যন্ত কোনও আনুষ্ঠানিক প্রতিক্রিয়া মেলেনি। ভিডিওর সত্যতা নিয়েও স্বাধীনভাবে যাচাই হয়নি। ঘটনাকে ঘিরে রাজনৈতিক উত্তেজনা ক্রমশ বাড়ছে।